Il-Membri Parlamentari Laburisti fil-Kumitat għall-Kontijiet Pubbliċi, l-Ministru Konrad Mizzi u d-deputat Chris Aguis talbu lill-kumitat biex jinvestiga dak li sejħu n-nuqqas ta’ governanza serja u trasparenza mill-amministrazzjoni nazzjonalista fil-fondi tal-kawżi ġusti u fl-għoti ta’ numru ta’ propjetajiet tal-gvern bis-sistema ta’ encroachments fit-tliet xhur ta’ qabel l-aħħar elezzjoni. Fi stqarrija tal-Partit Laburista il-bieraħ intqal li ngħataw mitt encroachment mill-Ministru Jason Azzopardi fil-perjodu ta’ qabel l-elezzjoni. Reazzjoni Jason Azzopardi: Sadanittant fi stqarrija bi tweġiba,l-ekx Ministru Azzopardi ċaħad li ngħataw aktar minn mitt encroachment f’dak il-perjodu. Huwa sfida lill-Gvern biex jippubblika l-lista tagħhom. Qal ukoll li l-encroachment huwa titlu prekarju li jista’ jiġi terminat mill-Gvern b’mod immedjat.